Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 1972. évi II. törvény (a továbbiakban: Etv.) 35. § (3) bekezdésében foglaltak szerint a pszichiátriai fekvőbeteg-intézet
Paragraph Index: 903

e) bekezdésével kapcsolatban megállapította, hogy „E rendelkezés tekintetében nem lehet szó „törvényes őrizetbe vételről” akkor, ha egy mentálisan beteg személy magától megy kórházba, klinikára vagy más hasonló, kezelésre feljogosított intézménybe”. (La Convention Européenne des Droits de l’Homme, Commentaire article par article, Paris, 1995. Economica, 196. o.). A miniszter hivatkozik dr. Gönczöl Katalin ajánlására, melyet a pszichiátriai fekvőbeteg-intézetekben és otthonokban folytatott vizsgálata alapján készített: „A bírói felülvizsgálat szükségességét támasztja alá az állampolgári jogok biztosának pszichiátriai intézetekben gyógykezeltekre vonatkozó vizsgálatának megállapítása is”. Az ajánlások között azonban nem szerepel ilyen megállapítás. A hivatkozott vizsgálat (A betegek emberi és állampolgári jogainak érvényesülése a pszichiátriai fekvőbeteg-intézetekben és pszichiátriai otthonokban, Budapest, 1996. március—április) a pszichiátriai intézetekre és otthonokra irá- 1999/18/II. szám nyult, nem a kórházi osztályokra, és nem foglalkozik a kórházi kezelésre önként jelentkezett betegekkel. Az Igazságügyi Minisztérium szerint a kezelésre önként jelentkezők esetében a „személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 3. § (5) bekezdésének szabályait kell alkalmazni”. Az Avtv. 3. § (5) bekezdése azt tartalmazza, hogy: „Az érintett kérelmére indult eljárásban a szükséges adatainak kezeléséhez való hozzájárulását vélelmezni kell. Erre a tényre az érintett figyelmét fel kell hívni.” A kórházi kezelés nem hivatali ügyintézés, eljárás. Önkéntes kezelés esetében a beteg maga kéri a felvételt, de a bírósági bejelentést és felülvizsgálatot nem.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes